《东湖夜归赋诗二章呈驹甫师川 其二》
宋代·李彭

弱龄百不堪，寄傲及壮节。从人笑数奇，丘壑藏我拙。

客梦漳水头，邻鸡鸣枯楬。荷锄挟新诗，怀哉清夜月。

野桃欲着花，几见堪黍雪。当还灌我园，终岁饱葵蕨。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。